Halena Jancyna njeje nowe wobličo w Budyskim krajnoradnym zarjedźe. Loni w oktobrje je wona tam wažne zastojnstwo wokrjesneho zarjadnistwa jako społnomócnjena za naležnosće našeho ludu nastupiła. Axel Arlt je z njej porěčał.
Njejsće so wo wupisane městno społnomócnjeneje za serbske naležnosće požadała. Kotre argumenty su Was přeswědčili zastojnstwo nastupić?
H. Jancyna: Dźěłam mjeztym šěsć lět we wokrjesnym zarjadnistwje, dotal na wšelakich městnach, čehoždla móžach swoje znajomosće wo dźěławosći zarjada a wo funkcionaliće polěpšić. Za městno społnomócnjeneje mějach wšitke trěbne kwalifikacije. A ći, kotřiž mje narěčachu, su mi přicpěli, zo wužadanja zmištruju. Wulka zamołwitosć, swójske agěrowanje a fachowe wotrjady přesahowace dźěło mje wabja. Móžu nětko časćišo swoju maćeršćinu nałožować, ju a serbske naležnosće šěrić.
Kak sće so zadźěłała, što bě Wam jako nazhonitej sobudźěłaćerce nowe?
szl_Latn bos_Latn szl_Latn pol_Latn